Na letu iz Njemačke za Kosovo u sklopu redovite rotacije američkih vojnika koji se nalaze u mirovnoj misiji šest američkih 'Crnih jastrebova' sletjelo je popodne u Zagrebačku zračnu luku na 'noćenje'. Riječ je o modernim helikopterima koji se nude i Hrvatskim oružanim snagama za kupnju pa su Amerikanci za hrvatske medije organizirali i polusatni let kako bi demonstrirali manevarske sposobnosti helikoptera koji se koristi u ratnim operacijama i spasilačkim akcijama.

- Na putu smo prema vojnoj bazi gdje ćemo zamijeniti kolege. Drago nam je što smo imali vremena i mogućnosti da ostanemo ovdje i pokažemo vam helikoptere - kazao je zapovjednik flote Patrick DeForest.

S njim u timu prilikom svakog leta još su dva čovjeka: drugi pilot Jarod Steen i Martin Rudela koji je na kacigu zalijepio i hrvatsku zastavu. Nakon što je zračna kontrola odobrila polijetanje, helikopteri s novinarima, fotografima i snimateljima su poletjeli iznad Velike Gorice prema Turopolju. U pola sata piloti su izvodili razne formacije što se u helikopteru gotovo nije ni osjetilo. Nakon spuštanja dočekao nas je zapovjednik Hrvatskog ratnog zrakoplovstva Dražen Šćuri koji je rekao je da je nabava 'Black Hawka' jedna od opcija.

- Volio bi vidjeti ovakve letjelice u našoj floti no trenutno se rade financijske studije nakon kojih će se znati je li to isplativo - kazao je Šćuri koji je osobno došao razgledati letjelice.

Danas su inače u splitsku luku Lora uplovili brodovi Ratne mornarice NR Kine.

6 U.S. Army Black Hawk helicopters land @ Zagreb airport pic.twitter.com/s1aYgAiFla — U.S. Embassy Zagreb (@USEmbZagreb) June 1, 2015

>> SAD nam nudi Black Hawk umjesto helikoptera Mi 8?